OpenLLM-France/wikimedia huggingface dataset:
# Azukre koxkorrak

``Azukre koxkorrak´´, Ruper Ordorikaren diska da, 2013an argira ateratakoa. Oso disko pertsonala izan zen. Bertan euskal musikaren arrakasta handiko abestiak hartu zituen bertsioak abesteko. Ondorioz, oso bertsio pertsonalak sortu zituen eklektikoa den bilduman; haren hitzetan "belaunaldi oso baten soinu banda". Grabazioa Katarain estudioan (Azkarate, Nafarroa) egin zen. Azukre koxkorrak albumak bi urteko isilunea itxi zuen.

## Abestiak

* 01-"Sigarrillos amariyos" (Hertzainak) 03:31 Musika: Josu Zabala / Hitzak: Alfredito
* 02-"Ezekielen prophezia" (Itoiz) 03:47 Musika: Juan Carlos Perez / Hitzak: Joseba Alkalde
* 03-"Sarri, Sarri" (Kortatu) 03:53 Musika: Frederick Hibbert / Hitzak: Fermin Muguruza, Lurdes, Iosu Landa
* 04-"Garraztasuna (Koska) 04:07 Musika: Gabi Agirregomezkorta/ Hitzak: Alfonso Guillo
* 05-"Txakurraren partia (Txomin Artola) 03:38 Musika: Txomin Artola / Hitzak: Fernando Artola
* 06-"Kanpo" (Errobi) 03:31 Musika: Mixel Ducau-Anje Duhalde / Hitzak: Daniel Landart
* 07-"Emazurtz" 04:19 Musika: Herrikoia / Hitzak: Gabriel Aresti
* 08-"Izarren hautsa" (Xabier Lete) 04:37 Musika eta Hitzak: Xabier Lete
* 09-"Nahia" 03:41 Musika: Andoni Basterretxea, Juan Jose Yurrita / Hitzak: Andoni Basterretxea
* 10-"Ama Euskadi" (Etxahun-Iruri) 04:01 Hitzak eta musika: Etxahun Iruri
* 11-"Non duzu zauria?" (Balerdi, Balerdi) 03:56 Musika: Toño Muro / Hitzak: Pello Lizarralde
* 12-"Gure bazterrak" (Mikel Laboa) 04:12 Musika: Mikel Laboa / Hitzak: Joxan Artze

## Taldea

* Ruper Ordorika, ahotsa, gitarra
* Fernando 'Lutxo' Neira, baxua, ahotsak
* Hasier Oleaga, bateria
* Arkaitz Miner, gitarrak, biolina, mandolina
* Ben Monder, gitarra ("Ezekielen prophezia", "Txakurren partia", "Ama Euzkadi")

## Erreferentziak

* ↑ https://www.elkar.eus/eu/musika_fitxa/azukre-koxkorrak/ordorika-ruper/8436007084736

## Ikus, gainera

* Ruper Ordorika

## Kanpo estekak

* Albuma Badok webgunean.
* Albuma Youtuben.
* Datuak: Q112117843
# Azukrezko Kotoi Nebulosa

Azukrezko Kotoi Nebulosa :
| Datuak ||
| Igoera zuzena | {{{igoera zuzena}}} |
| Deklinazioa | {{{deklinazioa}}} |
| Distantzia | |
| Itxurazko magnitudea | 14,4 |
| Itxurazko tamaina | {{{tamaina}}} |
| Konstelazioa | Scorpius (konstelazioa) |
| Izen teknikoa NGC | NGC |
| Izen teknikoa M | M |
Azukrezko Kotoi Nebulosa (ingelesez: Cotton Candy Nebula) Scorpius (eskorpioia) konstelazioan dagoen protonebulosa planetario bat da. Nebulosa mota hau izar eboluzioaren zati labur bat da adar asintotiko erraldoiaren amaiera eta benetako nebulosa planetario bihurtzeko fasearen artean. Azukrezko Kotoi nebulosa, formalki, IRAS 17150-3224 bezala ezagutzen da, IRAS infragorrizko espazio behatokiak aurkitu baitzuen.
Hubble Espazio Teleskopioarekin lortutako irudiak erdiko izarrak azken milaka urteetan kanporatutako materialaren zenbait atal irudikatzen dituzten eraztun zentrokide batzuk erakusten ditu. Gertakari hauen sail baten ondoren, izarra kusku moduko baten barruan harrapatuta geratu da. Irudian nebulosa kuskutik irteten erakusten duten lehen irudiak ikus daitezke.

## Kanpo estekak

* Datuak: Q1154865
* Multimedia: Cotton Candy Nebula / Q1154865
# Azukrezko gozokia

Azukrezko gozokia karamelu kristalino bat da, gutxi gora-behera, piruleten antzerakoa, pixkat bigunagoa, baina txiklea bezain leuna izan gabe. Gozoki mota bat da, karameluaren gogortasuna lortu arte, azukrea esnearekin irakiten jarriz egiten dena, ondoren, nahasketa irabiatuz, hoztu eta gogortasun leun eta krematsua lortzen duen arte.
Eraketa kristalinoa desiragarria da errezeta honetan. Mikro-kristal oso txikiak azukre gozokian, guztiek gozoki honetan nahi dutena da, bere elastikotasuna eta bere testura irmo baina lauaz gain. Gozoki honen sekretua, azukrearen kristalizazio azkarrean dago.

## Historia

Azukrezko gozokia AEBetan asmatua izan zen. Jatorri zehatza ez dago batere argi, baina badago Vassar Collegeko Emelyn B. Hartridgen errezeta bat, 1886an datatua dagoena. Uste denez, lehen azukrezko gozokia, porrot egindako karamelu sorta baten emaitza izan zen, 1886ko otsailaren 14an egina, hortik bere izena (ingelesez, azukrezko gozokiari "Fudge" deitzen zaio, hain zuzen ere, porrot egitea esan nahi duena).
Mackinac uhartea eta AEBetako Michigan estatuko iparraldeko beste hiri turistiko batzuk, azukrezko gozokia egiteagatik ospetsuak dira.

## Ikus, gainera

* Toffee

## Kanpo estekak

* (Ingelesez) Jatorrizko errezeta: Fudge
* Datuak: Q379138
* Multimedia: Fudge / Q379138
# Azul (mahai-jokoa)

Azul (portugesez urdina) estrategia abstraktuko jokoa da, Michael Kiesling-ek diseinatua eta Plan B Gamesek 2017an sortua. Azulejo portugaldarretan oinarritua.
Azul mahai-jolasean, jokalariek antzeko koloretako azulejo-multzoak jasotzen dituzte, jokalarien taulan jartzen dituztenak. Errenkada bat betetzen denean, baldosetako bat patroi karratu batera aldatzen da jokalariaren junturaren eskuineko aldean, eta han puntuak lortzen ditu, taulako beste baldosekiko erlazioaren arabera.
* Azul mahai-jokoko partida bat.
* Baldosak diskoetatik hartzen direnean, sobratzen direnak erdira doaz.

## Jolasa

Bi jokalaritik laura, lauzak biltzen dituzte, 5x5 koadroko erreproduzitzaile-taula betetzeko. Jokalariek baldosak jasotzen dituzte, biltegi bateko edo mahaiaren erdiko kolore bateko baldosa guztiak hartuta, eta ilara batean jarrita, buelta emanda erronda horretarako baldosa guztiak hartu arte. Une horretan, ilara bete bakoitzeko baldosa bat jokalari bakoitzaren 5x5 taularantz mugitzen da, eta ilara beteko gainerako baldosak baztertu egiten dira. Lauza bakoitzak taulako beste baldosa batzuekin duen erlazioaren arabera puntuatzen du. Errondek aurrera jarraitzen dute, jokalari batek gutxienez lauza-lerro bat egin arte 5x5eko taulan. Jokoaren amaieran puntu gehigarriak esleitzen dira errenkada edo zutabe oso bakoitzeko, eta kolore bereko bost baldosak jasotzen dira kasu bakoitzerako.
Oinarrizko jokoak agintzen du non doazen kolore bakoitzeko azulejuak jokalarien taulan; bertsio aurreratu batek, berriz, jokalariei uzten die edozein lekutan jartzen.

## Erreferentziak

* ↑ Law, Keith. (September 28, 2017). «It's Time for Some Game Theory with the Beautiful Azul» Paste Magazine.
* ↑ Sukumaran, Arjun. (December 16, 2017). «Roll it the azulejo way» The New Indian Express.
* ↑ Law, Keith. (December 17, 2017). «The 10 Best Board Games of 2017» Paste Magazine.
* ↑ Anderson, Nate. (November 24, 2017). «The best board games we played at PAX Unplugged» Ars Technica.
* ↑ Cordero, Raf. (October 17, 2017). «Build A Gorgeous Mosaic Fit for a King on Your Tabletop in 'Azul'» Nerdist.

## Kanpo estekak

* Azul BoardGameGeek webgunean
* Datuak: Q44367843
* Multimedia: Azul (board game) / Q44367843
# Azuleju

Azulejua edo lauza beiraztatua adreilu zapal beiraztatua da, paretak eta lurrak estaltzeko erabiltzen dena.

## Historia

Indusketa arkeologikoeran ikusi da Mesopotamia antzinakoan lur egosiko lauzak (kanpoaldetik margotuak eta ondoren bernizatuak) erabili izan zirela arkitekturan, zoluetan zein apaingarri gisa, etxe xumeetatik jauregi inperialetaraino. Hori baieztatzen eta dokumentatzen dute Asiriar Inperioaren edo persiar kulturaren hainbat gunetan egindako aurkikuntzek, adibide garrantzitsuekin, hala nola Babiloniako harresietako frisoak, Khorsabadeko gotorlekua, antzinako Ninive hiria edo Susako Jauregia.
Azulejua eta bere teknikak Europan sartu ziren VII. mendean Al-Andalusen bidez, musulmanak nagusi ziren Iberiar penintsulan zehar. Kordobako Kalifa-herriaren eta Granadako Nazariar Erresumaren arkitekturan adibide distiratsuak erdietsi zituen teknikak.
Zeramikaren ekoizpeneko tekniken industria-bilakaerak bultzatuta, azulejuak bere arrastoa eta marka estetikoa hedatu zuen XIX. mendean zehar hainbat herrialdetako hiri-arkitekturan, eta XX. mendean jarraitu zuen horrela. horrek. Adibidez, publizitatearen euskarri gisa funtzionatu zuen Iberiar penintsulan.

### Euskal Herrian

XX. mendean, Hego Euskal Herrian iberiar penintsulako joerak garapen adibide ederrak eman zituen, bai kaleko publizitatean, zein errotulazio publikoan, adibidez Bizkaiko auzo-ikastoletan zein errepideetako herri-izenen seinaleetan.
* 20. mendeko azulejuzko publizitatea Mendaroko tren geltokian, 21. mendean desagertua.
* Azulejuzko ikastola-errotuloa, 20. mendeko lehen laurdenekoa.
* Azulejozko bide-seinalea, Erro (Nafarroa).

## Erreferentziak

* ↑ Euskaltzaindiaren Hiztegia, Euskaltzaindia. «Azuleju» www.euskaltzaindia.eus (Noiz kontsultatua: 2021-01-18).
* ↑ Centro Virtual Cervantes, CVC. «Porcela y cerámica española» cvc.cervantes.es (Noiz kontsultatua: 2021-01-18).
* ↑ Perla, Antonio... Cerámica aplicada en la arquitectura madrileña. Comunidad de Madrid, Consejeria de Politica Territorial, Dirección General de Arquitectura, 25-32 or. ISBN 84-451-0027-0. PMC 28584016. (Noiz kontsultatua: 2021-01-18).
* ↑ «Auzo eskolak — Amorebieta-Etxanoko Udala» www.amorebieta-etxano.eus (Noiz kontsultatua: 2021-01-18).
# Azukre hauts

Azukre hautsa edo glas azukrea hauts fin itxura izan arte xehatutako azukrea da. Gozogintzan erabiltzen da, estaltzeko eta izoztutako azken ukitu bat emateko, Apfelstrudelean kasu.
Glas azukrearen beste erabilera bat, oso bestelakoa, nahasketa eztandagarriak egiteko da. Azukre fina oxidatzaileekin nahasten bada, substantzia eztandagarri bat lortzen da. Lotutako oxigenozko ioiak gora-behera, azukreak lotu dezake, eta erreduktore bezala funtziona dezake. Eragin dezakeen arriskua, sarritan gutxiesten da, nahasketak, nahasketaren elaborazioan, bertan eztanda egin baitezake.
Glas azukrea disakarido bat da.

## Erreferentziak

* ↑ "Glas azukre" agertzen da Harluxet hiztegian eta Berriako errezetan

## Kanpo estekak

* Datuak: Q151070
* Multimedia: Powdered sugar / Q151070
# Azula

    Artikulu hau Mikel Urdangarin abeslariaren diskoari buruzkoa da; kolorea gaitzat duena beste hau da: «Urdin»
Azula Mikel Urdangarinek 2012. urtean argitaratutako diskoa.

## Kantuen zerrenda

* "Euria ari du"
* "Azula"
* "Han"
* "Azken dantza"
* "Ene mamu maitea"
* "Musa"
* "Oporton"
* "Andikona 1936"

## Kanpo estekak

* (Gaztelaniaz)(Frantsesez)Diskoaren aipamena
* Datuak: Q12254606
# Banu Tujib

Banu Tujib (arabieraz: بنو تجيب‎) Calatayud 872an, eta Zaragoza 886an gobernatu zuten yemendar jatorria zuen leinua izan zen. Omeitarren garaian wali edo gobernadoreak izan ziren, baina Kordobako kaliferria erori zenean, Zaragozako taifa sortu zuten. 1018tik 1039raino gobernatu zuten taifa, Banu Hudek ordezkatuak izan ziren arte hain zuzen ere.

## Tujibien buruzagiak

* Muhammad al-Anqar (890-925)
* Hasim ibn al-Tujibi (925–930)
* Muhammad ibn Hashim (931–950)
* Yahya ibn Muhammad (950–975)
* Abderraman ibn Muhammad al-Tujibi (975–989)
* Abderraman ibn Yahya (989–?),
* Al-Mundhir I ibn Yahya al-Tujibi (1018-1021/23)
* Yahya ibn al-Mundhir al-Mudhaffar (1021/1023-1036)
* Al-Mundhir II ibn Yahya ibn al-Mundhir (1036-1038)
* Abd Allah ibn al-Hakam al-Tujibi (1038)

## Kanpo estekak

* Datuak: Q33043
* Multimedia: Banu Tujibi / Q33043
# Banu

    Ez nahasi Andarab barrutiarekin.
Banu edo Banow –historikoki Andarab modura ere ezaguna– Afganistango ipar-ekialdeko herri txiki bat da, Baghlan probintzian kokatutakoa eta bertako Andarab barrutiko hiriburua dena.

## Erreferentziak

* ↑ (Ingelesez) «Banow» Mapcarta (Noiz kontsultatua: 2021-08-21).

## Kanpo estekak

* Datuak: Q11908077
# Banu Damrah

Banu Damrah (arabieraz: بني ضمرة‎) Mahoma profetaren garaiko arabiar leinua izan zen. Waddanen inbasioaren garaian beraren aurka borrokatu zuten, Saudi Arabiako al-Abwa eskualdean.

## Erreferentziak

* ↑ (Ingelesez) Haykal, Husayn. (1976). The Life of Muhammad. Islamic Book Trust, 217 or. ISBN 978-983-9154-17-7..

## Kanpo estekak

* Datuak: Q18356529
# Barkarola

Barkarola (frantsesetik, barcarolle ere; jatorriz, italieraz: barcarola edo barcaruola, barcatik 'itsasontzi' etorria) Italiako doinua, Veneziako gondoleroek abesten dutena bereziki. Marinelek abesten dute eta 6/8 konpasean moldatua da. Arraunen higidura imitatzen du barkarolaren erritmoak.

## Adibidea

| | Mikhail Glinka's "Barcarole in G major", Four Musical Essaystik (1847) Adam Cuerden |
| Arazoak fitxategi hau entzuteko? Ikus multimedia laguntza. ||

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-09-05 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q658334
# Barkatu ama

Barkatu ama M-ak musika taldearen laugarren LP albuma da 1989an argitaratua. IZ diskoetxearen argitalpen honek 15 kantu izan zituen lehendabiziko bertsioan; bigarrenean, berriz, 17 izan ziren. Musika aurreratua izan zen bere garairako, Xabier Montoiaren kantatzeko moduak, gitarraren irmotasunak, perkusio kementsuak, baxuak zein haren slapek, eta haize sekzioek bizituta.
Ordu arte, M-ak taldeak oihartzun txikia izan zuen entzuleen artean hasieran, bakardade handiaz askotan. Barkatu ama eztanda bat izan zen taldearen ibilbidean, harrera beroa izan zuen, eta taldearen disko onentzat jotzen da. Kaki Arkarazok kontatzen du 1987ko abenduko Zuloa erabakigarria izan zela taldeari berak eman nahi zion "Berako atal erritmikoa" har zezan: Fernan eta Mikel Irazoki. Hortik Barkatu amarako urratsa txikia zen. 1989an, taldearen nolabaiteko aitortza hasi zen, eta Kortaturekin batera ere jo zuten.

## Erreferentziak

* 1 2 «Barkatu Ama» Gaztezulo (Noiz kontsultatua: 2018-02-25).
* ↑ (Gaztelaniaz) SA, Baigorri Argitaletxea. (2015-11-21). ««La evolución de M-ak en la década de los ochenta es larga y fatigosa»» GARA (Noiz kontsultatua: 2018-02-25).

## Kanpo estekak

* "Barkatu ama" kantua zuzenean TVEn (1989)
* Datuak: Q61364033
# Barkelsby

Barkelsby Alemaniako udalerria da. Schleswig-Holstein estatuan kokatuta dago, [[Rendsburg-Eckernförde (barrutia)|Rendsburg-Eckernförde]] barrutian. 2014an 1.462 biztanle zituen 17,87 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q552661
* Multimedia: Barkelsby / Q552661
# Barkeno

Barkeno Barcinoren sorreraren aurretik leku berean egondako iberiar monetak ekoizten zituen zeka zen. K.a. III. mendearen amaieran eta K.a. II. mendearen hasieran erabili ziren, iberiarrak erromatarren menderakuntzaren aurka matxinatu zirenean. Zilarrezko drakmak ziren, Anpuriasko Pegasoaren patroiak kopiatzen zituztenak.

## Erreferentziak

* ↑ Diccionari d'història de Catalunya. (1. ed. argitaraldia) Edicions 62 1992 ISBN 84-297-3521-6. PMC 27528441. (Noiz kontsultatua: 2022-11-19).

## Kanpo estekak

* Datuak: Q56400307
# Barker (New York)

Barker New York estatuko herri bat da. Niagara konderrian kokatua dago. 2010ean 533 biztanle zituen, 1,09 kilometro koadrotan banatuta.

## Ikus, gainera

* Niagara konderria

## Kanpo estekak

* Datuak: Q3475678
# Barkamen

Barkamena pertsona batek berari egindako irainak, laidoak edo agresioak sorrarazten duen haserre, erresumin, gaitzondo, mendeku-gogo eta zigor eskatzeari uko egitea da. Maiz, barkamena jaso ahal izateko, aurrez eskatu egin behar da, egindako kalte pertsonala aitortuz behintzat. Etikan, bakarmena pertsonen arteko harremanen oinarri eta justiziaren osagai nagusitzat. Erlijio askotan, bertute eta agindu edo manamendutzat jotzen da.

## Kanpo estekak

* Datuak: Q537963
* Multimedia: Forgiveness / Q537963
# Barkamen (zuzenbidea)

Zigor-zuzenbidean, barkamena, urrikalmendua edo indultua delitu bat egiteagatik ezarritako zigorra kendu edo gutxitzea da. Delitugileari amnistia emanez gero, berriz, delitua bera barkatzen zaio, eta ondorioz zigorra bertan behera geratzen zaio guztiz.

## Kanpo-estekak

* (Gaztelaniaz) Espainiako azken 25 urteotako indultuen bilatzailea.
* Datuak: Q537151
* Multimedia: Pardons / Q537151
# Barkenholm

Barkenholm Alemaniako udalerria da. Schleswig-Holstein estatuan dago, [[Dithmarschen (barrutia)|Dithmarschen]] barrutian. 2014an 177 biztanle zituen 5,11 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q543952
* Multimedia: Barkenholm / Q543952
# Banský Studenec

Banský Studenec Eslovakiako udalerri bat da, Banská Štiavnicako barrutian kokatuta. 19,19 km²ko azalera du eta 472 biztanle 2017ko datuen arabera.

## Historia

Idatzizko lehen aipamena 1266. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q806961
* Multimedia: Banský Studenec / Q806961
Banská Štiavnicako barrutiko udalerriak :
HiriakBanská ŠtiavnicaHerriakBadín • Baláže • Baďan • Banská Belá • Banský Studenec • Beluj • Dekýš • Ilija • Kozelník • Močiar • Počúvadlo • Podhorie • Prenčov • Svätý Anton • Štiavnické Bane • Vysoká :
# Banteay Srei

Banteay Srei edo Banteay Srey (khmereraz: ប្រាសាទបន្ទាយស្រី) Kanbodian dagoen X. mendeko tenplu bat da, Shiva jainko hinduari eskainia. Angkor gunean dago, Phnom Dei muinotik gertu, antzina, Erdi Aroko hiriburu izan ziren Yasodharapura eta Angkor Thomenak izan ziren tenplu multzo nagusitik 25 kilometro ipar-ekialdera. Banteay Srei, nagusiki, hareharri gorriz eraikia da, berez, harresietan taila landu eta apaingarriak ahalbidetzen duten baliabideaz: tailak oraindik ikus daitezke. Eraikinak, berez, eskalan eginiko miniaturak dira, oso ez ohikoa, Angkorreko eraikinen estandarrarekin alderatuz gero. Faktore horiek tenplua oso ezagun bihurtu dute turisten artean, eta luze-zabal osoan bitxi preziatu edo khmer artearen bitxia bezala laudatua izatera eraman du.
Tenplua, multzoko guztietatik, emakumeek eraiki zuten bakarra da, X. mendearen amaieran, eta, berari buruz, ziur aski, guztietatik ederrena dela diote. Eraikitzeko, hareharri gorrixka bat aukeratu zen, eta gainontzekoak baino tenplu txikiagoa den, inongo zalantzarik gabe, ezinbestean bisitatu beharrekoa da Angkorrera iritsitakoan. Bere erliebe eta eskulturak, xehetasun ñimiñoeneraino landuta daude eta, haren harresien artean, bikain kontserbatutako hiru dimentsioko irudiak dauzka.
Khmer arte klasikoaren maisulan gailentzat hartzen da, eta zenbait barrutiz osatuta dago: haien aurrealdeetan, elezahar sakratuen atalak irudikatzen dituzten erliebe narratiboak daudee.

## Kanpo estekak

* Datuak: Q790099
* Multimedia: Banteay Srei / Q790099
# Banské

Banské Eslovakiako udalerri bat da, Vranov nad Topľouko barrutian kokatuta. 29,86 km²ko azalera du eta 1844 biztanle 2017ko datuen arabera.

## Historia

Idatzizko lehen aipamena 1397. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q806962
* Multimedia: Banské / Q806962
# Banstead

Banstead, Ingalaterrako hego-ekialdean dagoen udalerri bat da, Surrey konderrian.
2011n 10.653 biztanle zituen.
* Datuak: Q2280322
* Multimedia: Banstead / Q2280322
# Banswara barrutia

Banswara barrutia Indiako barruti bat da, Udaipur dibisioan, Rajastan estatuan. 1.797.485 biztanle ditu 5.037 kilometro koadrotan.

## Mugakideak

Honako barrutiekin egiten du muga:
Dungarpur barrutia Jhabua barrutia Ratlam

## Ikus, gainera

* Rajastan

## Kanpo estekak

* Datuak: Q806969
* Multimedia: Banswara district / Q806969
# Banteay Kdei

Banteay Kdei (khmereraz: ប្រាសាទបន្ទាយក្, Prasat Banteay Kdei; euskaraz: «Ganberen Zitadela») Angkorreko multzo arkeologikoan dagoen tenplu budista bat da, Angkor Thometik bi kilometrora, Kanputxean. UNESCOk, Gizateriaren Ondare bezala izendatua du.

## Historia

Tenplua, X. mendeko tenplu bat zegoen toki berean dago. Ia ez dago dokumentaziorik. Banteay Kdei, Jayavarman VII.aren eta honen ondorengo Indravarman II.aren erregealdietan eraiki zen. Ez da eraikuntza bateratzaile bat, eta aldaketak egin ziren. Multzoaren kontserbazio egoera erdipurdikoa da, gune batzuk hondakinetan eta beste batzuk zaharberrituak daudelarik.

## Bibliografia

* Claude Jacques, Michael Freeman. Angkor cité khmère. Ed. Olizane. Ginebra, 2000. ISBN 2-88086-253-1
* Jean Laur. Angkor. Flammarion. 2002. ISBN 2-820-0897-5
* Maurice Glaize. Angkor. J. Maisonneuve. Paris, 2003. ISBN 2-7200-1091-X

## Kanpo estekak

* Datuak: Q601605
* Multimedia: Banteay Kdei / Q601605
# Banteay Samré

Banteay Samré (khmereraz: ប្រាសាទបន្ទាយសំរ៉ែ) Angkorreko tenplu bat da, Kanputxean, East Baraytik ekialdera dagoena. Suryavarman II.a eta Yasovarman II.aren erregealdian eraiki zen, XII. mendean. Angkor Waten estiloan egindako tenplu hindu bat da.
Samré herriagatik deitua izan da, Indotxinako antzinako herri bat. Tenpluak, Banteay Sreik erabilitakoen antzerako materialak erabili ditu.

## Kanpo estekak

* Datuak: Q604708
* Multimedia: Banteay Samré / Q604708
# Banteer

Banteer (irlanderaz Bántír) Irlandako hego-mendebaldeko Cork konderriaren iparraldean dagoen udalerri txiki bat da. Mallow udalerritik hurbil dago, Duhallow izeneko barruti edo baroierrian.

## Kanpo estekak

* Datuak: Q4077475
# Banteln

Banteln Alemaniako udalerria da. Saxonia Beherea estatuan dago, [[Hildesheim barrutia|Hildesheim]] barrutian. 2014an 1.499 biztanle zituen 7,51 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q112937
* Multimedia: Banteln / Q112937
# Barker Heights (Ipar Carolina)

Barker Heights Ameriketako Estatu Batuetako erroldak esleitutako leku bat da. Henderson konderrian dago, Ipar Carolina estatuan. 1.249 biztanle ditu, 2,628589 kilometro koadroko azaleran banatuta.

## Ikus, gainera

* Henderson konderria

## Kanpo estekak

* Datuak: Q2027376
# Barkham

Barkham, Ingalaterrako hegoaldean dagoen udalerri bat da, Berkshire konderrian.
2011n 3.511 biztanle zituen.
* Datuak: Q4861007
* Multimedia: Barkham / Q4861007
# Barkillero

Barkilleroa barkilloak egiten dituen gozogilea da, edo haiek saltzen dituen pertsona, eta baita saltzaileak tradizionalki barkilloak eramateko garraiatu izan duen ontzia, poto gorri apaindu bat ohikoan. Barkilleroak oso ezagunak izan ziren XIX. mendean eta XX.aren hasieran.
Espainiarekin eta bereziki Madril hiriko ohiturekin lotu izan da barkilleroaren tradizioa, baina Euskal Herrian ipar zein hegoaldean ezagutu izan dira barkilleroak. Vladimir Nabokovek First Love ipuinean (Biarrizko bere haurtzaroko oroitzapenetan oinarritua) deskribatzen du barkilleroaren lana eta erruleta jolasa, 20. mendearen hasierako pasartea.

## Erruleta jolasa

Barkilloak gordetzeko potoak, barkilleroak kale salmentarako erabiltzen zuenak, erruleta bat izaten zuen tapan, larruzko xingola batekin. Salmenta tradizional honetan, beraz, barkilloak ez zuen prezio finkorik, eta zoriaren arabera erabakitzen zen zenbat hartu jokalariak. Zenbakiak izaten ziren biribilean erruletan, eta normalean, hark adierazten zuen zenbat barkillo eramango zituen erosle edo jokalariak. Izaten omen ziren, gainera, posizio batzuk non batere barkillorik gabe gelditzea zenuen.
Barkilleroaren potoa pastelak zozketatzeko erabiltzen omen zuen Tolosako barkilleroak.

## Erreferentziak

* ↑ (Gaztelaniaz) «¿Sabes cuál es la historia de los barquilleros de Madrid?» 65 y más - El diario de las personas mayores (Noiz kontsultatua: 2020-06-27).
* 1 2 Xerezaderen Artxiboa. «LEHENENGO MAITASUNA, Vladimir Nabokov» blogak.eus (Noiz kontsultatua: 2020-06-27).
* ↑ «Barkilloa erosteko jolasa - Ahotsak.eus» ahotsak.eus (Noiz kontsultatua: 2020-06-27).
* ↑ (Gaztelaniaz) Telemadrid. (2014-08-06). «Barquilleros castizos» Telemadrid (Noiz kontsultatua: 2020-06-27).
* ↑ Aguirre Sorondo, Antxon... Oria bizitzako erkidegoa, laneko eremua. Lasarte-Oriako Udala = Ayuntamiento de Lasarte-Oria, 181 or. ISBN 978-84-935460-1-4. PMC 433325525. (Noiz kontsultatua: 2020-06-27).

## Kanpo estekak

* Datuak: Q5719858
* Multimedia: Barquilleros / Q5719858
# Barker Ten Mile (Ipar Carolina)

Barker Ten Mile Ameriketako Estatu Batuetako erroldak esleitutako leku bat da. Robeson konderrian dago, Ipar Carolina estatuan. 937 biztanle ditu, 5,89604 kilometro koadroko azaleran banatuta.

## Ikus, gainera

* Robeson konderria

## Kanpo estekak

* Datuak: Q1995586